b'\n_START_ARTICLE_\nJ\xc3\xa4\xc3\xa4tyneet aivot\n_START_PARAGRAPH_\nJ\xc3\xa4\xc3\xa4tyneet aivot on Suomessa tunnettu kaupunkitarina. Siin\xc3\xa4 henkil\xc3\xb6 kuolee oltuaan alttiina kovalle pakkaselle ilman p\xc3\xa4\xc3\xa4hinett\xc3\xa4. Henkil\xc3\xb6 valittaa huonovointisuutta tai toteaa olonsa huonoksi ja kuolee pian p\xc3\xa4\xc3\xa4sty\xc3\xa4\xc3\xa4n l\xc3\xa4\xc3\xa4k\xc3\xa4riin, sis\xc3\xa4tiloihin tms. Syyksi todetaan aivojen pakkasvaurio tai j\xc3\xa4\xc3\xa4tyminen._NEWLINE_Tarinasta on variaatioita pakkaselle altistumisen paikasta ja tavasta, mutta sen runko \xe2\x80\x93 pakkanen, p\xc3\xa4\xc3\xa4hineitt\xc3\xa4 oleminen ja kuolema ovat samat. Tarinaa on k\xc3\xa4ytetty varoituksena lapsille. Tarinalle ei ole l\xc3\xa4\xc3\xa4ketieteellisi\xc3\xa4 perusteita._NEWLINE_Yksi toisen kaupunkitarinan versioista kertoo myym\xc3\xa4l\xc3\xa4varkaasta, joka yritt\xc3\xa4\xc3\xa4 piilottaa pakastebroilerin hattunsa alle. Tyypillisesti varas py\xc3\xb6rtyy tai jopa kaatuu kuolleena maahan k\xc3\xa4velless\xc3\xa4\xc3\xa4n myym\xc3\xa4l\xc3\xa4st\xc3\xa4 ulos, koska pakaste on j\xc3\xa4\xc3\xa4dytt\xc3\xa4nyt h\xc3\xa4nen aivonsa. T\xc3\xa4m\xc3\xa4 versio on saattanut saada alkunsa Mark Twainin Huckleberry Finnin seikkailujen luvusta 40, jossa Tom Sawyer yritt\xc3\xa4\xc3\xa4 varastaa voikimpaleen, mutta j\xc3\xa4\xc3\xa4 kiinni kun voi alkaa sulaa h\xc3\xa4nen t\xc3\xa4tins\xc3\xa4 silmien edess\xc3\xa4. T\xc3\xa4lle tarinalle ovat sukua tarinat hattua rikosv\xc3\xa4lineen\xc3\xa4 k\xc3\xa4ytt\xc3\xa4v\xc3\xa4st\xc3\xa4 varkaasta, jotka j\xc3\xa4\xc3\xa4v\xc3\xa4t kiinni kun kylm\xc3\xa4ss\xc3\xa4 s\xc3\xa4ilytett\xc3\xa4v\xc3\xa4 elintarvike reagoi l\xc3\xa4mp\xc3\xb6\xc3\xb6n tai varas elintarvikkeen kylmyyteen.'